Predlog SKLEP SVETA o določitvi stališča, ki ga je treba sprejeti v imenu Evropske unije glede predlogov za spremembe Priloge III k Rotterdamski konvenciji /* COM/2012/0753 final - 2012/0347 (NLE) */





OBRAZLOŽITVENI MEMORANDUM 1. OZADJE PREDLOGA Pod vodstvom Organizacije Združenih narodov za prehrano in kmetijstvo (FAO) ter Programa Združenih narodov za okolje (UNEP) so se marca 1998 končala pogajanja glede Konvencije o uporabi postopka soglasja po predhodnem obveščanju (PIC) za nekatere nevarne kemikalije in pesticide v mednarodni trgovini. Konvencija je bila dana v podpis na ministrski diplomatski konferenci septembra 1998 v Rotterdamu. Skupnost jo je podpisala 11. septembra 1998. Rotterdamska konvencija pomeni velik korak naprej v mednarodni regulaciji nekaterih nevarnih kemikalij, vključno s pesticidi. Njen cilj je krepiti deljeno odgovornost in sodelovanje med pogodbenicami v mednarodni trgovini s takšnimi kemikalijami, da se zavarujeta zdravje ljudi in okolje pred možno škodo, ter prispevati k njihovi okolju primerni uporabi. Unija je Konvencijo izvajala v okviru Uredbe (ES) št. 689/2008 Evropskega parlamenta in Sveta z dne 17. junija 2008 o izvozu in uvozu nevarnih kemikalij[1]. Svet je s Sklepom 2006/730/ES z dne 25. septembra 2006[2] sklenil, da v imenu Evropske skupnosti Konvencijo odobri. Konvencija je začela veljati 24. februarja 2004. Šesto srečanje Konference pogodbenic (COP6) bo potekalo v Ženevi od 28. aprila do 11. maja 2013. Unija in 26 njenih držav članic so pogodbenice Konvencije. Na podlagi predlogov odbora za pregled kemikalij (CRC), ki je pomožni organ Konference pogodbenic (COP), naj bi slednja sprejela sklep o vključitvi dodatnih kemikalij v postopek PIC tako, da se jih doda v Prilogo III h Konvenciji. Za kemikalije, ki jih CRC predlaga za vključitev v Prilogo III k Rotterdamski konvenciji, in sicer azinfos-metil, krizotilni azbest, oktabromodifenil eter komercialnih mešanic, pentabromodifenil eter in pentabromodifenil eter komercialnih mešanic, perfluorooktan sulfonska kislina, perfluorooktansulfonate, perfluorooktanesulfonamide in perfluorooktanesulfonile ter tekoče pripravke (emulzivni koncentrat in topni koncentrat), ki vsebujejo parakvat diklorid 276 g/L ali več, kar ustreza parakvat ionu 200 g/L ali več, že veljajo omejitve pri izvozu v skladu z zakonodajo Unije, ki so podobne tistim v okviru Konvencije. Komisija zato predlaga, da Svet sprejme sklep, s katerim v imenu Unije podpira spremembe Priloge III h Konvenciji na COP6. 2012/0347 (NLE) Predlog SKLEP SVETA o določitvi stališča, ki ga je treba sprejeti v imenu Evropske unije glede predlogov za spremembe Priloge III k Rotterdamski konvenciji SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 192(1) in člena 207 v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: (1) Evropska unija je ratificirala Rotterdamsko konvencijo o postopku soglasja po predhodnem obveščanju za nekatere nevarne kemikalije in pesticide v mednarodni trgovini („Rotterdamska Konvencija“)[3]. (2) Rotterdamska konvencija se v Uniji izvaja v okviru Uredbe (ES) št. 689/2008 Evropskega parlamenta in Sveta z dne 17. junija 2008 o izvozu in uvozu nevarnih kemikalij[4]. (3) Da se državam uvoznicam zagotovi varstvo, ki ga zagotavlja Rotterdamska konvencija, je potrebno in ustrezno podpreti priporočilo odbora za pregled kemikalij glede vključitve v Prilogo III k Rotterdamski konvenciji azinfos-metila, krizotilnega azbesta, oktabromodifenil etra komercialnih mešanic, pentabromodifenil etra in pentabromodifenil etra komercialnih mešanic, perfluorooktan sulfonske kisline, perfluorooktansulfonatov, perfluorooktanesulfonamidov in perfluorooktanesulfonilov ter tekočih pripravkov (emulzivni koncentrat in topni koncentrat), ki vsebujejo parakvat diklorid 276 g/L ali več, kar ustreza parakvat ionu 200 g/L ali več. V Uniji so te snovi že prepovedane ali pa je njihova uporaba strogo omejena, zato za njih veljajo strožje izvozne zahteve od zahtev Rotterdamske konvencije. (4) Pričakuje se, da bo šesto srečanje Konference pogodbenic (COP6) Rotterdamske konvencije sprejelo sklepe o predlaganih spremembah Priloge III. Unija bi morala te spremembe podpreti – SPREJEL NASLEDNJI SKLEP: Edini člen Na šestem zasedanju Konference pogodbenic Rotterdamske konvencije Komisija v imenu Unije podpre sprejetje sprememb, da se v Prilogo III k Rotterdamski konvenciji dodajo azinfos-metil, krizotilni azbest, oktabromodifenil eter komercialnih mešanic, pentabromodifenil eter in pentabromodifenil eter komercialnih mešanic, perfluorooktan sulfonska kislina, perfluorooktansulfonati, perfluorooktanesulfonamidi in perfluorooktanesulfonili ter tekoči pripravki (emulzivni koncentrat in topni koncentrat), ki vsebujejo parakvat diklorid 276 g/L ali več, kar ustreza parakvat ionu 200 g/L ali več. V Bruslju, Za Svet Predsednik [1] UL L 204, 31.7.2008, str. 1. [2] UL L 299, 28.10.2006, str. 23. [3] UL L 299, 28.10.2006, str. 23. [4] UL L 204, 31.7.2008, str. 1.